Regter se siening ongrondwetlik | Die Vryburger
Regter Cynthia Pretorius se standpunt dat Engels as die enigste hoftaal oorweeg moet word, is "ondeurdag, onverantwoordelik en ongrondwetlik".
Dit is die uitspraak wat gemaak is deur die Vereniging van Regslui vir Afrikaans (VRA) oor dié pleidooi wat Pretorius tydens 'n sitting voor die Regterlike Dienskommissie (RDK) gelewer het.
Sy is een van drie kandidate wat oorweeg word vir die pos van adjunk-regterpresident in Sentraal Transvaal.
Ingevolge bepalings van die grondwet is 'n gewone landsburger geregtig om in sy moedertaal op te tree in die howe.
"Die mening dat Engels gebruik moet word omdat die meeste regters nie Afrikaans magtig is nie, is in beginsel bedenklik, het die woordvoerder gesê.
'n Bekende in die regsberoep het aan Die Vryburger gesê die uitlating van Pretorius wek die indruk dat dit gesê is om indruk te maak om daarmee die pos te bekom. Dit is 'n teken van swakheid, het hy gesê.
2 thoughts on "Regter se siening ongrondwetlik"
Arnold Anthony de Beer April 15, 2013 at 6:16 pm
Andries April 15, 2013 at 8:24 pm
Regter Pretorius, jou integriteit is beslis onder verdenking. Jy kan maar maak wat jy wil, soos jy wil, probeer maar. Swartes gaan jou nooit aanvaar nie, nie vandag nie nie ooit nie. Nou diskrediteer jy jouself nog by jou eie mense. Al is hulle lae klas volgens jou nuwe SA norm. Jou eie mense verfoei jou nog meer. Jy sal ook nooit n eerlike siening oor ons handhaaf nie , so, gaan daarheen waar jy wil wees. Hulle minag n oorloper nog meer as ons. Luister ook na wat liberaal George Bizos te se het, onthou, luister mooi.